Iepirkuma “Sociālās kampaņas “neJAUCIES svešās darīšanās” izstrāde” (i.d. Nr. VIAA 2026/54) Iepirkuma komisijas atbilde uz jautājumu

Jautājums:
1.Vai varat lūdzu precizēt vērtēšanas kārtību?
Saskaņā ar Nolikumu minēts, ka vērtējumu sastāda Cena (60 no 100 punktiem), Pieredze (20 no 100 punktiem), iepriekšējie darbi (20 no 100 punktiem)
Taču pie Atbildēm uz jautājumiem minēts, ka 70 punkti no 100 punkti tiek piešķirti par Tehnisko piedāvājumu.
Lūgums precizēt vērtējuma sistēmu un vai Atbildes uz jautājumiem ir uzskatāmas par neatņemamu Nolikuma sastāvdaļu?
Vai, apvienojot Nolikumu ar Atbildēm uz jautājumiem, pareizi saprotam, ka vērtēšana notiek sekojoši:
100 punkti, no kuriem 70 punkti par Tehnisko piedāvājumu.
Un 30 punkti no atlikušajiem 100, kuri sīkāk dalās par Cenu (60 % no 30 punktiem), Pieredzi (20% no 30 punktiem), iepriekšējiem darbiem (20% no 30 punktiem)
Atbilde:
Vērtēšana ir paredzēta Nolikuma 5.2.4.4. apakšpunkta noteiktajā kārtībā. Sniegtajā atbildē ir tehniska kļūda. Korektā atbildes versija:
Piedāvājumu vērtēšana notiek atbilstoši nolikumā noteiktajiem kritērijiem. Tiek vērtēta ne tikai piedāvājuma cena un pretendenta kvalifikācija (pieredze), bet arī tehniskā piedāvājuma kvalitāte.
Kvalifikācijas prasību ietvaros tiek vērtēta pretendenta un piedāvāto speciālistu iepriekšējā pieredze sociālo un informatīvo kampaņu īstenošanā. Savukārt tehniskā piedāvājuma vērtēšanā (70 punkti no 100) tiek vērtēts:
· veicamo darba uzdevumu apraksts;
· darba uzdevumu izpildes metodoloģijas apraksts un pamatojums;
· darba uzdevumu izpildes ziņojumu provizoriskie satura rādītāji;
· darba organizācijas, kvalitātes nodrošināšanas pasākumu un laika grafika apraksts.
Atsevišķs vērtēšanas kritērijs "radošajam konceptam" nav noteikts. Vienlaikus pretendenta piedāvātais radošais risinājums un pieeja sociālās kampaņas īstenošanai ir neatņemama tehniskā piedāvājuma sastāvdaļa un tiks vērtēta tiktāl, ciktāl tā atspoguļo pretendenta izpratni par Pasūtītāja vajadzībām, kampaņas mērķiem, izvēlēto metodoloģiju un plānoto darba uzdevumu izpildi atbilstoši Tehniskās specifikācijas prasībām.
Jautājums:
2.Sakiet lūdzu, kas precīzi ir jāiesniedz Tehniskajā piedāvājuma 1.punktā? Vai jāiesniedz apraksts par savu kampaņas redzējumu (cik garš) un vizuālās skices (kuriem formātiem, cik daudz)?

 Atbilde:
Atsevišķs apraksts par 1. punktu nav jāiesniedz. Tas ir kampaņas apraksts. 
Jautājums:
3.Piedāvājuma cena jāiesniedz par Tehniskā piedāvājuma 1.punktu, Tabulu Nr.1, Tabulu Nr.3, Tabulu Nr.4 – vai pareizi saprotam?

 Atbilde:
Jā, saprasts pareizi. 
Jautājums: 
4.Tehniskā Piedāvājuma 4.punktā pie gala nodevumiem 2.punktā minēti arī Sabiedrisko attiecību un informatīvie materiāli, un tālāk 3.punktā – Viedokļu raksti, taču Nolikumā un Cenu aprēķinu tabulās tie nav minēti. Vai ir jāietver arī cena par Sabiedrisko attiecību un informatīvajiem materiāliem un Viedokļu rakstiem – ja jā, tad par kādiem un par cik gab?
 Atbilde:
Viedokļu rakstus sagatavos un publicēs pasūtītājs, par to atsevišķa izmaksa nav jāaprēķina. 
Jautājums:
5.Pie 3.punkta (prasības pretendentiem) 3.1.1. punktā minēts, ka jāiesniedz pieredze saskaņā ar 4.pielikuma formu, taču 4.pielikums ir Apliecinājums. Vai šeit lūdzu būtu domāta 5.pielikuma forma?

Atbilde:
Jā, minētā punkta pieredze jāapliecina saskaņā ar 5. pielikuma formu.
